Z A P I S N I K
     Sa sjednice Općinskog vijeća općine Jarmina održane 28. kolovoza 2012. godine u 18.00 sati u prostorijama općine Jarmina

	
	NAZOČNI:

	
	ODSUTNI:

	1.
	MILAN NAGLIĆ
	1.
	MARIO MATIĆ

	2..
	STJEPAN SEDLAR                                   
	2.
	STJEPAN DADIĆ

	3.
	DALIBOR BELA                                       
	3.
	MARIO KRUŠELJ                                           

	4.
	ĐURO HORVAT                                      
	4.
	TOMISLAV PRACAIĆ

	5.
	STJEPAN MAJPRUZ
	
	

	6.
	VLADIMIR KLARIĆ
	
	

	7.
	DRAGUTIN CULI
	
	


    Predsjednik Općinskog vijeća Milan Naglić za sjednicu predlaže

D N E V N I   R E D

1. Aktualni sat

2. Donošenje Odluke o usvajanju Plana zaštite i spašavanja općine Jarmina

3. Donošenje Odluke o usvajanju Plana civilne zaštite općine Jarmina

4. Donošenje Odluke o usvajanju Procjene ugroženosti od požara i Plana zaštite od požara.

5. Izvješće sa održanog malonogometnog turnira.

6. Razno

Jednoglasno je usvojen dnevni red.

Točka 1.

    
Načelnik  otvara  aktualni sat predstavljajući  aktivnosti u općini vezane za javne radove i  pomoć osobama treće životne dobi. Nastavlja se rasprava o pomoći  u materijalu udruzi Bajeraši, te o lošijem punjenju proračuna zbog novog poreznog zakona.

Koordinacija vezano za novi zakon o poljoprivredi, zaključak je da je zakon nepovoljan za sada iz razloga što će prodaja, koja će po tome zakonu slijediti, ići na štetu općine i obiteljskih gospodarstava.


Vezano uz solarnu elektranu, zaključeno je da je napravljen projekt, te slijedi raspisivanje  natječaja, koji bi se u rujnu mogao i ostvariti, a aranžman još nije definiran jer postoji više mogućnosti financiranja.

Radovi oko buduće Ljekarne su u tijeku, a izvođači tvrde da bi u listopadu radovi mogli biti završeni.


Za otvorenje dječjeg vrtića mogao bi se raspisati natječaj, jer nema velikog interesa za takvu vrstu ulaganja. A i odaziv na natječaj je neizvjestan.


Zamjenica načelnika Višnja Škrlec obrazložila je kako smo mi kao Općina u dobroj poziciji jer imamo nekih investicija a nemamo dugovanja niti dotacija za redovita poslovanja, a postoje indicije o zatvaranju nekih općina jer njihovo poslovanje nije u pozitivnoj bilanci.

Nadalje obrazlaže kako su Javni radovi produženi na naredna 4 mjeseca.

Načelnik navodi da je malonogometni turnir završen i pohvalio je odbor za organizaciju turnira, te kako je takva manifestacija potrebna tijekom ljeta.
Vijećnik Majpruz  pohvaljuje stavljanje na snagu obavijesti mještanima da se stave mjere štednje vode, te navodi da bi bilo potrebno i istaknuti mještane koji ne plaćaju potrošnju vode jer su oni najveći potrošači.


Tema potrošnje vode je trenutno aktualna i svi se slažemo da treba štedjeti na zalijevanju kako ne bi došlo do redukcije
Točka 2.


Pročelnik Smetiško iznosi i  prezentira materijal iz dnevnog reda pod točkama 2, 3 i 4., te navodi da je u planovima zakonska regulativa i potreba da vijeće donese odluke o usvajanju ovih Planova.

Jednoglasno je donesena odluka da se Planovi prihvaćaju od strane vijeća.

Točka 3.
Izvješće sa održanog malonogometnog turnira: 

Ukupno ostvaren prihod od ulaznica iznosi 21.812,00 kuna, donačelnica Škrlec navodi da je turnir održan u dva dana u kojem je sudjelovalo 34 ekipe i to: 

Seniori  7 ekipa, Veterani 6, Ulice 9, Pioniri 12 ekipa. Iznosi primjedbu na Iznos za suce  koji je 8.120,00 kuna.
Načelnik pohvaljuje ideju da se natječu ekipe ulica i održe zajedničku završnu večeru ulica u Domu Talijanskoga prijateljstva.

Točka 4.

Vijećnik Majpruz zahtjeva da se za slijedeće vijeće napravi financijsko izvješće  i naglašava da su suci preskupi, te da suci u prijašnjim godinama nisu bili problem.
 
Vijećnik Bela navodi da je odluka odbora za organizaciju bila drukčija te da je dogovorena cijena bila  4.500,00 kuna, te da je predsjednik kasnije dogovorio druge cijene. Te da su suci napravili dug za šankom kojeg su morali sami platiti.

 
Vijećnik Culi se javlja za riječ te daje primjedbu na odnos između predsjednika odbora i ostalih članova jer nisu tim, jer ne surađuju.


Predsjednik vijeća Naglić pohvaljuje organizatore uz primjedbu na veliku cijenu sudaca.

Vijećnik Horvat pita tko je dao ovlast da predsjednik isplati taj iznos sucima .

Bela navodi probleme u NK Borinci, te da predsjednik nije uvažio njegove primjedbe, jer ako nemamo ambicije ulaska u 1. ligu ne trebamo plaćati trenera i igraće. Navodi kako se razilaze u nekim stavovima, te da su problemi produbljeni između njih dvojice.
Culi ponavlja kako se treba održati godišnja skupština u klubu zbog izvješća, te kako ne bi napadao predsjednika jer nije trenutno nazočan ali jednom treba podvući crtu i tražiti konkretna rješenja.

Načelnik govori kako vidi da problemi postoje te predlaže da se navede datum koji općina uvjetuje, jer je općina najveći sponzor, do kojeg bi trebalo organizirati skupštinu i dati potrebna izvješća.

Točka 5.

Vijećnik Horvat traži riječ: poznajući Belu žali ga i govori da je krivac u klubu jer već 5 godina se neradi sustavno. Te da se uvijek stvara neki „gazda“ koji želi upravljati  s nečim što nije njegovo.
Načelnik postavlja pitanje zašto se nije šank ponudio svim ugostiteljima.

Donesena je odluka da se načelnik obvezuje razgovarati sa predsjednikom, te da članovi vijeća prihvate neke obveze u narednim kolima dok se ne formira nova uprava.

Vezano uz stari Bajer navodno se želi osnovati nova udruga  a kontaktirali su  prof. Jukića da im pomogne oko registracije.

                                                                                           Predsjednik vijeća

                                                                                              Milan Naglić
